CELEX: 32011D0686
Language: ro
Date: 2011-10-13 00:00:00
Title: Decizia de punere în aplicare a Comisiei din 13 octombrie 2011 de modificare a anexei I la Decizia 2004/211/CE în ceea ce privește rubrica referitoare la Mexic din lista țărilor terțe și a părților acestora din care sunt autorizate importuri în Uniune de ecvidee vii și de material seminal, de ovule și de embrioni din specia ecvină [notificată cu numărul C(2011) 7168] Text cu relevanță pentru SEE

14.10.2011   
            
            
               RO
            
            
               Jurnalul Oficial al Uniunii Europene
            
            
               L 269/37
            
         DECIZIA DE PUNERE ÎN APLICARE A COMISIEI
   din 13 octombrie 2011
   de modificare a anexei I la Decizia 2004/211/CE în ceea ce privește rubrica referitoare la Mexic din lista țărilor terțe și a părților acestora din care sunt autorizate importuri în Uniune de ecvidee vii și de material seminal, de ovule și de embrioni din specia ecvină
   [notificată cu numărul C(2011) 7168]
   (Text cu relevanță pentru SEE)
   (2011/686/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute în anexa A punctul I la Directiva 90/425/CEE (1), în special articolul 17 alineatul (3) litera (a),
   având în vedere Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (2), în special articolul 12 alineatele (1) și (4) primul și al doilea paragraf, precum și articolul 19 teza introductivă și articolul 19 literele (a) și (b),
   întrucât:
   
               (1)
            
            
               Directiva 92/65/CEE stabilește condițiile aplicabile importurilor în Uniune, printre altele, de material seminal, ovule și embrioni din specia ecvină. Respectivele condiții trebuie să fie cel puțin echivalente celor aplicate pentru comerțul între statele membre.
            
         
               (2)
            
            
               Directiva 2009/156/CE stabilește condițiile de sănătate animală pentru importul de ecvidee vii în Uniune. Aceasta prevede că importurile în Uniune de ecvidee trebuie să provină din țări terțe sau din părți ale teritoriilor acestora în care declararea encefalomielitei ecvină venezuelene (denumită în continuare „EEV”) este obligatorie și care au fost indemne de EEV în ultimii doi ani.
            
         
               (3)
            
            
               Decizia 2004/211/CE a Comisiei din 6 ianuarie 2004 de elaborare a listei țărilor terțe și a părților din teritoriile acestor țări din care statele membre autorizează importurile de ecvidee vii și de material seminal, de ovule și embrioni din specia ecvină și de modificare a Deciziilor 93/195/CEE și 94/63/CE (3) stabilește o listă cuprinzând țări terțe sau părți din aceste țări, în cazul în care se aplică regionalizarea, din care statele membre autorizează importurile de ecvidee și de material seminal, de ovule și de embrioni și precizează celelalte condiții care se aplică acestor importuri. Lista respectivă figurează în anexa I la decizia respectivă. Mexic figurează, în prezent, pe lista din anexa respectivă, cu excepția statelor Chiapas și Oaxaca.
            
         
               (4)
            
            
               La 19 august 2011, Mexic a notificat Organizația Mondială pentru Sănătatea Animalelor (OIE) cu privire la confirmarea a două cazuri de EEV la cai de pe teritoriul statelor Tabasco și Veracruz, cauzate de un virus de același subtip, IE, care a fost observat în statele vecine, Chiapas și Oaxaca.
            
         
               (5)
            
            
               Prin urmare, introducerea în Uniune a oricăror ecvidee și a materialului seminal, a ovulelor și a embrionilor de animale din specia ecvină care provin din statele Tabasco și Veracruz din Mexic nu ar mai trebui să fie autorizată. Prin urmare, respectivele state ar trebui să fie eliminate din anexa I la Decizia 2004/211/CE.
            
         
               (6)
            
            
               Prin urmare, Decizia 2004/211/CE ar trebui să fie modificată în consecință.
            
         
               (7)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Rubrica referitoare la Mexic din anexa I la Decizia 2004/211/CE se înlocuiește cu următorul text:
   
      
                  „MX
               
               
                  Mexic
               
               
                  MX-0
               
               
                  Întreaga țară
               
               
                   
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                   
               
            
                  MX-1
               
               
                  Întreaga țară, cu excepția statelor Chiapas, Oaxaca, Tabasco și Veracruz
               
               
                  D
               
               
                  X
               
               
                  X
               
               
                  X
               
               
                  —
               
               
                  X
               
               
                  X
               
               
                  X
               
               
                  X
               
               
                  X”
               
               
                   
               
            
   Articolul 2
   Prezenta decizie se adresează statelor membre.
   
      Adoptată la Bruxelles, 13 octombrie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 268, 14.9.1992, p. 54.
   
      (2)  JO L 192, 23.7.2010, p. 1.
   
      (3)  JO L 73, 11.3.2004, p. 1.